Fem aalborgensiske køreskoler har fået en bøde på 25.000 kroner hver for overtrædelse af konkurrenceloven. Det skriver Konkurrence- og Forbrugerstyrelsen i en pressemeddelelse. De fem køreskoler annoncerede på en fælles hjemmeside, boulevarden35.dk, med en pris for et kørekort på 12.000 kroner. Det er i strid med konkurrenceloven, ejerne af de fem køreskoler har derfor fået en bøde. Konkurrence- og Forbrugerstyrelsen tog sagen op på baggrund af et anonymt tip og de fem køreskoler har accepteret bøderne. Der er tale om Thingaards Køreskole, Henriks Køreskole, Kronborgs Køreskole, Dan's Køreskole og Kirkegårdsarbejde/Køreskole.

Referat:
Fem køreskoler annoncerede på en fælles hjemmeside med en fælles pris for et kørekort. Nu har de fået en bøde hver.